Lietuvos Respublikos diplomatinių atstovybių, konsulinių įstaigų ir specialiųjų misijų ekonominių funkcijų vykdymo tvarkos aprašo

3 priedas

**Lietuvos Respublikos ambasada Australijoje ir Naujajai Zelandijai**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Lietuvos Respublikos diplomatinės atstovybės, konsulinės įstaigos ar specialiosios misijos pavadinimas)

**AKTUALIOS EKONOMINĖS INFORMACIJOS SUVESTINĖ**

\_\_\_\_\_\_\_\_\_2023-09-05\_\_\_\_\_\_\_\_\_

(Data)

|  |  |  |  |
| --- | --- | --- | --- |
| Data | Pateikiamos informacijos apibendrinimas | Informacijos šaltinis | Pastabos |
| Lietuvos eksportuotojams aktuali informacija | | | |
|  | Spalio 17-20 dienomis Melburne, derinant prie LR Prezidento vizito Australijoje, vyks Lietuvos verslo misija. Verslo delegaciją renka Inovacijų agentūra ir Litfood, norinčius dalyvauti verslo misijoje raginame susisiekti su organizatoriais | LR Prezidentūra, ambasada |  |
|  |  |  |  |
| Tiesioginėms užsienio investicijoms pritraukti į Lietuvą aktuali informacija | | | |
|  | - |  |  |
|  |  |  |  |
| Lietuvos verslo plėtrai užsienyje aktuali informacija | | | |
|  | Spalio 17-20 dienomis Melburne, derinant prie LR Prezidento vizito Australijoje, vyks Lietuvos verslo misija. Verslo delegaciją renka Inovacijų agentūra ir Litfood, norinčius dalyvauti verslo misijoje raginame susisiekti su organizatoriais | LR Prezidentūra, ambasada |  |
|  |  |  |  |
| Lietuvos turizmo sektoriui aktuali informacija | | | |
|  | - |  |  |
|  |  |  |  |
| Bendradarbiavimui mokslinių tyrimų, eksperimentinės plėtros ir inovacijų (MTEPI) srityse aktuali informacija | | | |
|  | Spalio 17-20 dienomis Melburne, derinant prie LR Prezidento vizito Australijoje, vyks Lietuvos verslo misija. Verslo delegaciją renka Inovacijų agentūra ir Litfood, norinčius dalyvauti verslo misijoje raginame susisiekti su organizatoriais | LR Prezidentūra, ambasada |  |
|  |  |  |  |
| Lietuvos ekonominiam saugumui aktuali informacija | | | |
| 2023-09-05 | „Chevron“ darbuotojai dviejuose didžiausiuose suskystintųjų gamtinių dujų (SGD) gamyklose Australijoje paskelbė apie planus dviem savaitėms streikuoti, kilus ginčui dėl atlyginimų ir sąlygų. Vakarų Australijoje Gorgon ir Wheatstone telkiniuose esančių SGD gamyklų darbuotojai nuo rugsėjo 14 d. ketina pradėti visišką streiką.  Australija yra viena didžiausių pasaulyje SGD eksportuotojų, o Gorgon ir Wheatstone telkiniai kartu sudaro apie 7 proc. pasaulinio SGD tiekimo. Baiminamasi, kad dėl streiko gali sutrikti SGD eksportas, todėl pastarosiomis savaitėmis energijos rinkose smarkiai svyravo kainos. Nors Europa yra užpildžiusi savo dujų saugyklas iki daugiau nei 90 proc., reikšmingas Australijos gavybos sumažinimas gali sukelti įtampą rinkose bei ateities tiekimui artimojoje perspektyvoje. | aljazeera.com |  |
|  |  |  |  |
| Bendra akreditacijos valstybių ekonominė informacija | | | |
| 2023-08 | **Australija:**  **Dabartinė padėtis**  Australijos BVP šiuo metu vertinama apie 1,75 trln. JAV dolerių, šalis yra 12-a didžiausių pasaulio ekonomikų sąraše ir 10-a pasaulyje pagal BVP dalį, tenkančią vienam gyventojui (apie 65 000 JAV dolerių).  Ekonomikoje vyrauja paslaugų sektorius, kuriame sukuriama 68 % šalies BVP, tačiau išlieka labai svarbūs kalnakasybos ir žemės ūkio sektoriai (kartu paėmus sudaro 8 % BVP) ir tai sudaro net 68 % Australijos eksporto. Australija yra viena svarbiausių žemės ūkio produktų eksportuotojų pasaulyje. Šiuo metu pagrindiniai eksploatuojami gamtiniai ištekliai yra anglis, geležies rūda ir urano rūda.  Kinijoje panaikinus COVID-19 apribojimus, su turizmu ir švietimu susijusių kelionių sugrįžimas padidino Australijos paslaugų eksportą. Kinijos ekonominis kilimas padidino Australijos žaliavų, ypač geležies rūdos, kainas, tačiau pastaruoju metu jos pamažu normalizuojasi. 2022 metais Australijos BVP augo 3,7 %, o infliacija sudarė 6,6 %.  Ką tik pasibaigę biudžetiniai metai turėjo šiokį tokį pajamų perviršį, tačiau šiais biudžetiniais metais tikimasi 0,4 % deficito. To priežastis – pajamų iš resursų eksporto (ypač geležies rūdos) kritimas krentant jų kainoms.  **Ekonominio augimo prognozės**  Anot EBPO, 2023 m. Australijos realusis BVP turėtų augti 1,8 %, o 2024 m. – 1,4 %. Išlaidos kelionėms ir švietimui turėtų stipriai prisidėti prie augimo išlikimo aukščiau nulio. Vis tik griežtėjančios finansinės sąlygos ir prastesnė realiųjų pajamų perspektyva turės įtakos augimui. Dauguma ekspertų tikisi, kad recesija, jei ir bus, tai sekli. Taip pat tikimasi „per capita“ recesijos, nes gyventojų skaičius šalyje didėja greičiau, nei vyksta ūkio augimas.  Tuo tarpu Australijos centrinis bankas mano, kad 2023 m. ekonomikos augimas sudarys tik 0,9 %, tačiau atsigaus 2024-2025 metais ir bus atitinkamai 1,6 % ir 2,3 %.  Šiuo metu nedarbo lygis dabar siekia 3,7 % ir yra netoli istorinių žemumų, tačiau manoma, kad iki 2024 m. pabaigos jis palengva padidės iki 4,6 %.  Prognozuojama, kad infliacija, kuri, greičiausiai, pasiekė aukščiausią tašką 2022 m. pabaigoje, 2023 m. toliau mažės, nes mažės tiekimo grandinės ir prekių sąnaudų spaudimas. 2023 m. pabaigoje infliacija turėtų siekti 5,2 %, 2024 m. viduryje 3,9 % ir 2024 metų pabaigoje 2,9 %.  Planuojamas namų ūkių išlaidų mažėjimas, to pagrindinė priežastis – būsto kainų augimas ir būsto kreditų kaštų didėjimas.  **Problemos ir rizikos, su kuriomis susiduria Australijos ūkis**  Infliacija, geopolitinis nestabilumas ir konfliktai bei augančios palūkanų normos vis dar yra trys didžiausios rizikos šalies ekonomikos augimui.   * Norint sumažinti infliaciją iki 2–3 % tikslinės ribos, reikės toliau griežtinti pinigų politiką. Australijos centrinis bankas tą ir daro: po 12 palūkanų normų pakėlimų iš eilės, po kurių palūkanų norma buvo padidinta nuo 0,1 % iki 4,1 % per šiek tiek daugiau nei metus, 2023-2024 metais tikimasi dar dviejų pakėlimų, tačiau po 2024 m. vidurio palūkanų norma turėtų imti mažėti. Australijos centrinis bankas prognozuoja, kad antiinfliacinių priemonių prireiks iki 2025 m. vidurio, kol infliacija pasieks 2–3 % ribą. * Siekiant pagerinti viešųjų finansų tvarumą, šalyje reikalingos tolesnės fiskalinės reformos. Su visuomenės senėjimu susijęs išlaidų spaudimas sustiprės, o tai lems nuolatinį fiskalinį deficitą esant dabartinei politikai. Dėl federalinio biudžeto deficito valstijų vyriausybės turės priimti sudėtingus sprendimus dėl pajamų ir išlaidų, atsižvelgiant į didėjančios skolos aptarnavimo išlaidų augimą, taip pat į sveikatos priežiūros, pensinio amžiaus reformos ir gynybos išlaidas. * Netolygus Kinijos atsigavimas po COVID-19 apribojimų kelia netikrumą dėl Australijos eksporto paklausos perspektyvų ir pagrindinių Australijos eksporto prekių kainų. Sumažėjus gyvenamojo nekilnojamojo turto paklausai Kinijoje, tai gali lemti dar didesnį investicijų į nekilnojamąjį turtą nuosmukį ir mažesnę plieno paklausą. Jei vartojimo tendencijos Kinijoje negerės, tai kels papildomą riziką Australijos eksportui į Kiniją, įskaitant švietimo ir turizmo paslaugas, taip pat vartojimo prekes. * Australijos namų ūkių vartojimo perspektyvos tebėra pagrindinis vidaus neapibrėžtumas. Daugelis namų ūkių per pandemiją sukaupė rezervų, kuriais galėtų pasinaudoti dabartinėje aplinkoje ir išlaidos gali būti didesnės nei tikėtasi. Kita vertus silpnas namų ūkių vartojimas gali išlikti ilgiau nei tikėtasi tuo atveju, jei realiosios pajamos ir toliau augs vangiai. Ypač tai aktualu mažas pajamas gaunantiems namų ūkiams. * Migracijos reforma yra labai svarbi siekiant išspręsti darbo jėgos (ypač kvalifikuotos) trūkumą pagrindiniuose Australijos augimo sektoriuose, ypač plėtojant viešąją infrastruktūrą ir atsinaujinančios energijos išteklius.   Kad Australija iki 2050 m. galėtų pasiekti net-zero (vyriausybė kelia sau tokį tikslą), būtinas energetinis virsmas visuose ūkio sektoriuose, įskaitant pramonę, transportą, žemės ūkį ir buitinį vartojimą. | Australijos centrinis bankas, ekonomikos ekspertai, think-tankai |  |
|  |  |  |  |
| Kita ekonominiam bendradarbiavimui aktuali informacija | | | |
|  | - |  |  |
|  |  |  |  |

Rengėjas:

Pirmasis sekretorius Minijus Samuila, +37070653047, [minijus.samuila@urm.lt](mailto:minijus.samuila@urm.lt)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_